bergkutling
Store norske leksikon,Biologi,Dyreriket,Ryggstrengdyr,Virveldyr,Strålefinnefisker,Kutlingfisker,Kutlingfamilien,Pomatoschistus
Bergkutling er en fisk i kutlingfamilien. Dette er en av de vanlige kutlingene langs den norske kysten.
Bergkutlingen kan bli opptil 9,5 centimeter lang. Den har svarte flekker i én rekke (sjelden to) på ryggfinnene. Rekkene sitter tett samlet, i motsetning til hos leirkutlingen.Arten forekommer hovedsakelig på grus-, sand- eller skjelldekket bunn. Der lever kutlingen hovedsakelig av ulike krepsdyr. Som for de fleste andre kutlinger så gyter de om sommeren. Hannene bygger reir som den legger under halve muslingskall. Etter at hunnen har lagt eggene sine i reiret, passer hannen på dem til eggene har klekket.Bergkutlingen er utbredt i Atlanterhavet fra Spania til Kattegat og Vest-Norge. Det er mulig at den også finnes i Middelhavet. Les mer i Store norske leksikon kutlingfamilien